armvectores/hy_wikipedia_2023 huggingface dataset:
Փառավոր գործերի սկզբում

«Փառավոր գործերի սկզբում» (ռուս.՝ «В начале славных дел»), գեղարվեստական ֆիլմ, խորհրդային գրող Ալեքսեյ Տոլստոյի «Պետրոս Առաջին» (1945) պատմական վեպի հիման վրա 1980 թվականին ռեժիսոր Սերգեյ Գերասիմովի նկարահանած պատմական դիլոգիայի երկրորդ մասը, «Պետրոսի պատանեկությունը» ֆիլմի շարունակությունը (1980)։


== Սյուժե ==
XVII դարի վերջին Ռուսաստանը մեծ վնասներ էր կրում առևտրում, քանի որ ելք չուներ դեպի ծով։ Պատանի ցար Պետրոս I-ն սկսում է Վորոնեժում ռուսական նավատորմի շինարարությունը և գրավում Ազով ամրովը։ Այդ ժամանակ բոյարների շրջանում դժգոհություն է հասունանում երիտասարդ միապետի կառավարման նկատմամբ։


== Դերերում ==
Դմիտրի Զոլոտուխին – Պետրոս I
Տամարա Մակարովա – Նատալյա Կիրիլովնա, Պետրոսի մայրը
Նատալյա Բոնդարչուկ – արքայադուստր Սոֆյա
Նիկոլայ Երյոմենկո կրտսեր – Մենշիկով
Միխայիլ Նոժկին – իշխան Բորիս Ալեքսեիչ Գոլիցին
Պետեր Ռոյսե – Ֆրանց Լեֆորտ
Ուլրիկա Կունցե – Աննա Մոնս
Էդուարդ Բոչարով – վաճառական Իվան Արտեմիչ Բրովկին
Լյուբով Պոլեխինա – Սանկա Բրովկինա
Լյուբով Գերմանովա – Եվդոկիա Լոպուխինա
Անատոլի Բարանցև – Նիկիտա Զոտով
Միխայիլ Զիմին – իշխան Ռոման Բորիսովիչ Բույնոսով
Բորիս Բաչուրին – Վասիլի Վոլկով
Ռոման Ֆիլիպով – իշխան Ֆեոդոր Յուրևիչ Ռոմոդանովսկի
Յուրի Մորոզ – Ալյոշա Բրովկին
Վլադիմիր Կաշպուր – Օվդոկիմ
Ալեքսանդր Բելյավսկի – Լև Կիրիլովիչ Նարիշկին
Վիկտոր Շուլգին – պատրիարք Իոակիմ
Նիկոլայ Գրինկո – ծերունի Նեկտարի
Ռոման Խոմյատով – Գոլովին
Եվգենի Մարկով – Պրոկոֆի Վոզնիցին
Խելմուտ Շրայբեր – Գորդոն (հնչյունավորել է Հայնց Բրաունը)
Բոդո Վոլֆ – Քյոնիգսեկ
Ալեքսանդրա Մատվեևա – իշխանուհի Ավդոտյա Նիկիտիչնա Բույնոսովա
Եկատերինա Վասիլևա – Անտոնիդա Բույնոսովա
Մարինա Լևտովա – Օլգա Բույնոսովա
Լեոնիդ Ռեուտով – ստրելեց Նիկիտա Գլադկի
Վլադիմիր Մարենկով – ստրելեց  Օվսեյ Ռժև
Բորիս Խմելնիցկի – ստրելեց Կուզմա Չյոռմնի
Իվան Լապիկով – դարբին Ժեմով
Պյոտր Գլեբով – գնչու
Վիտալի Մատվեև – Հուդա
Վալերի Դոլժենկով – Իվան, ատաման
Գենադի Ֆրոլով – Արտամոն Բրովկին
Մուզա Կրեպկոգորսկայա – Վորոբյիխա
Ալեքսեյ Միրոնով – Ստրեշնև
Ֆեոդոր Օդինոկով – պահակ
Արտյոմ Կարապետյան – Հասան փաշա
Ալեքսանդր Կիրիլով – Օնդրյուշկա Գոլիկով, սրբանկարիչ
Ստեպան Կռիլով – կատարում է երկու դեր՝ Իվանա Բրովկին / մուժիկ պանդոկում
Նիկոլայ Պոգոդին – արվարձանավոր
Մարինա Գոլուբ – Վերկա
Վլադիմիր Ֆեդորով – ծաղրածու
Յուրի Չերնով – խենթ
Վլադիմիր Լիպարտ – կապիտան
Վիկտոր Լազարև – էպիզոդ
Գալինա Լևչենկո – միանձնուհի (լուսագրերում նշված չէ)
Զոյա Վասիլկովա – կին (լուսագրերում նշված չէ)
Դմիտրի Օռլովսկի – էպիզոդ
Վլադիսլավ Գոստիշչև – կառապան, որը կոկորդիլոսի խրտվիլակ է տանում (լուսագրերում նշված չէ)


== Նկարահանող խումբ ==
Ռեժիսոր՝ Սերգեյ Գերասիմով
Սցենարիստ՝ Սերգեյ Գերասիմով, Յուրի Քավթարաձե
Օպերատոր՝ Սերգեյ Ֆիլիպով
Կոմպոզիտոր՝ Վլադիմիր Մարտինով
Ֆիլմի տնօրեն՝ Արկադի Կուշլյանսկի


== Մրցանակներ ==
1981 - 14-րդ համամիութենական կինոփառատոն (Վիլնյուս) ՝ գեղարվեստական ֆիլմերի բաժնի հատուկ մրցանակ պատմահայրենասիրական թեմայի մարմնավորման մասշտաբայնության համար, շնորհվել է ռեժիսոր Սերգեյ Գերասիմովին՝ «Պետրոսի պատանեկությունը» և «Փառավոր գործերի սկզբում» ֆիլմերի համար


== Ծանոթագրություններ ==
Ռիքո դել Գոլֆո դի Սպեցիա

Ռիքո դել Գոլֆո դի Սպեցիա (իտալերեն՝ Riccò del Golfo di Spezia), կոմունա Իտալիայում, Լիգուրիա մարզում՝ Սպեցիա գավառում։
Բնակչությունը ըստ 2008 թվականի տվյալների կազմում է 3443 մարդ, խտությունը՝ 96 մարդ/կմ²։ Զբաղեցնում է 36 կմ² տարածք։ Փոստային ինդեքս՝ 19020։ Հեռախոսային կոդ՝ 0187։
Կոմունայում հատկապես հարգում են Տիրոջ կենարար Խաչը։ Տոնը նշում են մայիսի 3-ին։


== Ժողովրդագրություն ==
Բնակչության աճը։


== Կոմունային վարչակազմ ==
Հեռախոսահամար։ 0187 925106
Էլեկտրոնային հասցե։ utricco@libero.it
Գլխավոր կայք։ http://www.comune.riccodelgolfo.sp.it


== Արտաքին հղումներ ==
Բնակավայրի գլխավոր կայք (իտալ.)
Ազգային նինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Սվոբոդա (Բուրգասի մարզ)

Սվոբոդա (բուլղար․՝ Свобода), գյուղ Բուլղարիայի Բուրգասի մարզում։ Վարչականորեն մտնում է Կամենոյի համայնքի կազմի մեջ։ Համայնքի կենտրոն Կամենո քաղաքից գտնվում է 1 կմ դեպի արևելք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 414 մարդ։


== Բնակչություն ==


== Տես նաև ==
Բուլղարիայի համայնքներ
Կամենոյի համայնք


== Ծանոթագրություններ ==
Ստարոիրժավեցկի գյուղական խորհուրդ (Օրժիցկի շրջան)

Ստարոիրժավեցկի գյուղական խորհուրդ  (ուկրաիներեն՝ Староіржавецька сільська рада), Ուկրաինայի Պոլտավայի մարզի Օրժիցկի շրջանում։
2001 թվականի տվյալներով Ստարոիրժավեցկի գյուղական խորհրդում բնակվում էր 1523 մարդ։ Բնակավայրը զբաղեցնում է 57,81 կմ² տարածք։ Բնակչության խտությունը կազմում էր 26,35 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կրուս դու Էսպիրիտու Սանտու

Կրուս դու Էսպիրիտու Սանտու (պորտ.՝ Cruz do Espírito Santo), համայնք Բրազիլիայում՝ Պարաիբա նահանգի կազմում։ Գտնվում է Զոնա դա Մատա Պարաիբանուի մարզում։ Մտնում է Սապեի գավառի կազմի մեջ։ Բնակչությունը կազմում է 15 138 մարդ՝ 2006 թվականի տվյալներով։ Գրավում է 195,596 կմ2 տարածք։ Բնակչության խտությունը՝ 77,4 մարդ/կմ²։


== Պատմություն ==
Քաղաքը հիմնադրվել է 1896 թվականի մարտի 7-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 66.020.915,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.505,62 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,547 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Կրուս դու Էսպիրիտու Սանտուի մասին
Սամվել Հարությունյան (պետական գործիչ)

Անվան այլ կիրառումների համար տե՛ս՝ Սամվել Հարությունյան (այլ կիրառումներ)Սամվել Գառնիկի Հարությունյան (հուլիսի 19, 1955(1955-07-19), Երևան, Հայկական ԽՍՀ, ԽՍՀՄ), հայ ֆիզիկոս, գիտնական, ՀՀ պետական գործիչ, ՀՀ կրթության և գիտության նախարարության գիտության պետական կոմիտեի նախագահ։


== Կրթություն ==
1972-1977 թթ. սովորել և ավարտել է Երևանի պետական համալսարանի ֆիզիկայի ֆակուլտետը՝ «մոլեկուլային ֆիզիկա» մասնագիտությամբ, կենսաֆիզիկոսի որակավորմամբ։
1977-1981 թթ. սովորել և ավարտել է ԵՊՀ մոլեկուլային ֆիզիկայի ամբիոնի ասպիրանտուրան՝ հեռակա ուսուցմամբ։ Ֆիզիկամաթեմատիկական գիտությունների դոկտոր, պրոֆեսոր։


== Աշխատանքային գործունեությունը ==
1977-1981 թթ. - ԵՊՀ մոլեկուլային ֆիզիկայի ամբիոնի լաբորանտ։
1981-1983 թթ. - ԵՊՀ ֆիզիկայի ֆակուլտետի մոլեկուլային ֆիզիկայի ամբիոնի ավագ լաբորանտ։
1983-1985 թթ. - ԵՊՀ ֆիզիկայի ֆակուլտետի մոլեկուլային ֆիզիկայի ամբիոնին կից գիտահետազոտական լաբորատորիայի կրտսեր գիտաշխատող։
1985-1988 թթ. - ԵՊՀ ֆիզիկայի ֆակուլտետի մոլեկուլային ֆիզիկայի ամբիոնին կից գիտահետազոտական լաբորատորիայի ավագ գիտաշխատող։
1988-1991 թթ. - աշխատել է Ֆլորենցիայի համալսարանում (Իտալիա) որպես հրավիրված պրոֆեսոր։
1991-1992 թթ. - ԵՊՀ մոլեկուլային ֆիզիկայի ամբիոնին կից մակրոմոլեկուլների ֆիզիկայի գիտահետազոտական լաբորատորիայի գլխավոր գիտաշխատող։
1992-1994 թթ. - ԵՊՀ մոլեկուլային ֆիզիկայի ամբիոնին կից մակրոմոլեկուլների ֆիզիկայի գիտահետազոտական լաբորատորիայի վարիչ։
1994-2000 թթ. - ԵՊՀ մոլեկուլային ֆիզիկայի ամբիոնի վարիչ։
2000-2006 թթ. - ԵՊՀ ֆիզիկայի ֆակուլտետի դեկան։
2006-2007 թթ. - ԵՊՀ պրոռեկտոր գիտական քաղաքականության և միջազգային համագործակցության գծով։
2007 թ. նոյեմբերի 20-ին ՀՀ վարչապետի որոշմամբ նշանակվել է Հայաստանի Հանրապետության կրթության և գիտության նախարարության համակարգում գործող գիտության պետական կոմիտեի նախագահ։


== Ընտանիք ==
Ամուսնացած է, ունի երեք զավակ։


== Պարգևներ և կոչումներ ==
«Պրոխորովյան մրցանակ» (2009)։
ԵՊՀ Ոսկե մեդալ (2009)։
Սերգեյ Պավլովիչ Կորոլյովի անվան մեդալ (2009)։
ՀՀ ՊՆ «Վազգեն Սարգսյան» մեդալ (2014)։
Մովսես Խորենացու մեդալ, 2017


== Ծանոթագրություններ ==
Հասկեր (ամսագիր)

«Հասկեր», հայկական մանկական պատկերազարդ ամսագիր։ Լույս է տեսել 1905-1917, 1922 թվականներին, Թիֆլիսում։ Խմբագիր-հրատարակողներ՝ Կ. Լիսիցյան, Ս. Լիսիցյան։ Խմբագրության աշխատանքներին մասնակցել են Հակոբ Աղաբաբը, Դերենիկ Դեմիրճյանը, Ս. Սահակյանը, Ս. Քափանակյանը, Ա. Գուլոյանը (Սեյրին) և ուրիշներ։

Տպագրել է հեքիաթներ, լեգենդներ, առակներ, բնության երևույթները բացատրող գիտահանրամատչելի ակնարկներ ու զրույցներ։ Մանկավարժական բաժինը, որին աշխատակցել են Հ. Տեր-Միրաքյանը, Տ. Ռաշմաճյանը, Ի. Հարությունյանը, լուսաբանել է երեխաների գեղագիտական, ֆիզիկական դաստիարակության հարցեր։ Գրակա-գեղագիտական բաժնում տեղ են գտել Հովհաննես Թումանյանի, Աթաբեկ Խնկոյանի, Հ. Հայրապետյանի, Հ. Աղաբաբի մանկական ստեղծագործությունները։ Նախադպրոցական տարիքի երեխաներին հասցեագրված «Մարիամ տատի տոպրակից», «Մարիամ տատի հեքիաթները» խորագրերով հրատարակել է պատմությունների և զրույցների շարքը։ Թարգմանաբար ներկայացրել է ռուսական մանկական գրականություն։ «Մանկավարժական գրադարան» խորագրով, որպես հավելված, լույս է ընծայել մասնագիտական գրականություն։ «Հասկեր» կարևոր տեղ է գրավում հայկական մանկական պարբերականների շարքում։
Հանդեսը մանուկներին ծանոթացրել է նշանավոր մարդկանց կյանքին ու գործունեությանը, հայ ժողովրդի ծագման և ձևավորման պատմությանը, երեխաների մեջ սերմանել է մարդկային բարձր արժեքներ՝ սեր հայրենիքի ու հայրենի բնաշխարհի նկատմամբ, քաջություն, ազնվություն, բարություն։ «Հասկերում» նախադպրոցական տարիքի երեխաների համար տպագրվել են «Մարիամ տատի տոպրակից», «Մարիամ տատի հեքիաթները» խորագրերով պատմությունների ու զրույցների շարքեր։ «Զվարճալիք», «Այլ և այլք», «Դեսից դենից» բաժիններում զետեղվել են հանելուկներ, մանկական խաղեր, շուտասելուկներ, խմբերգերի տեքստեր, որոնք պատրաստել են մշակութային և հասարակական գործիչ Մարիամ Թումանյանը, գրող և մանկավարժ Հ. Աղաբաբը։ Հանդեսի նյութերի պատրաստմանը մասնակցել են նաև երեխաներ։ Նրանց հեղինակած նյութերը տեղ են գտել «Իմ հասկերը» բաժնում, որը վարել է գեղանկարիչ Գևորգ Բաշինջաղյանը։
Առանձին բաժնում տպագրվել են մանկավարժությանը, մատաղ սերնդի բարոյական և գեղագիտական դաստիարակությանը, ֆիզիկական զարգացմանը վերաբերող հոդվածներ։ Որպես հավելված՝ ամսագիրը հրատարակել է «Մանկավարժական գրադարան» մատենաշարով գրքեր՝ նվիրված մանկական հոգեբանությանը և դաստիարակությանը
Ստոլբովայա (գետ, թափվում է Կրոնոցկի ծոց)

Անվան այլ կիրառումների համար տե՛ս՝ Ստոլբովայա (այլ կիրառումներ)Ստոլբովայա (ռուս.՝ Столбовая ), գետ Ռուսաստանում, հոսում է Կարագինսկի շրջանում,Կամչատկայի երկրամասում։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  19070000212120000019933
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սվետլի Յար (այլ կիրառումներ)

Սվետլի Յար, կարող է վերաբերել՝

Սվետլի Յար - գյուղ Ռուսաստանի Վոլգոգրադի մարզի Ալեկսեևսկի շրջանի կազմում։
Սվետլի Յար - քաղաքատիպ ավան Ռուսաստանի Վոլգոգրադի մարզի Սվետլոյարսկի շրջանի կազմում։
Հենդրիկ Զիգվարտ

Հենդրիկ Զիգվարտ (գերմ.՝ Jendrik Sigwart, օգոստոսի 27, 1994(1994-08-27), Volksdorf, Վանդսբեկ, Համբուրգ, Գերմանիա), գերմանացի երգիչ, երգահան և թատրոնի դերասան, «I Don't Feel Hate» երգով ներկայացրել է Գերմանիան Ռոտերդամում կայացած Եվրատեսիլ 2021 երգի մրցույթում։


== Կենսագրություն ==
Զիգվարտը ծնվել է Համբուրգում, ունի չորս քույր և եղբայր։ Դեռահաս տարիքում սովորել է դաշնամուր և ջութակ, որից հետո Օսնաբրյուքի համալսարանի երաժշտական ​​բաժնում ուսումնասիրել է մյուզիքլ և վոկալ մանկավարժություն։ Ուսման ընթացքում նա ելույթ է ունեցել տարբեր մյուզիքլներում, այդ թվում՝ «Իմ գեղեցկուհին», «Մազերի լաք» և «Պիտեր Պենը»։ Նա նաև երգեր է գրում, որոնք տեղադրում է ՅուԹյուբում։ Նրա երաժշտության մեջ կարևոր տեղ է գրավում ուկուլելե երաժշտական գործիքը։ 2020 թվականի դեկտեմբերին ներկայացրել է իր երեք երգերը բարեգործական համերգին, որից ստացված հասույթը փոխանցվել է Մորիայի ճամբար փախստականներին։
2021 թվականի փետրվարի 6-ին հայտարարվել է, որ Զիգվարտը ընտրվել է Ռոտերդամում կայանալիք Եվրատեսիլ 2021 երգի մրցույթում Գերմանիան ներկայացնելու համար։ Նրա «I Don't Feel Hate» մրցութային երգը, որը նա գրել է պրոդյուսեր Քրիստոֆ Օսվալդի հետ, թողարկվել է 2021 թվականի փետրվարի 25-ին։ Ըստ Քրիստոֆ Օսվալդի՝ երգի իմաստը ոչ թե քեզ հարվածող ատելությանը պատասխանելն է, այլ խղճալն ու կարեկցանքը։ 
Զիգվարտի երգը «Եվրատեսիլ 2021»-ի եզրափակչում ստացել է երեք միավոր ժյուրիից և ոչ մի միավոր՝ հեռուստադիտողների կողմից։ Այն 26 հնարավորից զբաղեցրել է 25-րդ տեղը՝  արդյունքում առաջ անցնել միայն Միացյալ Թագավորությունից։


== Անձնական կյանք ==
Զիգվարտն ապրում է Համբուրգում՝ իր ընկերոջ Յանի հետ։


== Ծանոթագրություններ ==


== Արտաքին հղումներ ==
Ein Lied aus Volksdorf für Europa
Facebook
Սաուդյան ռիալ

Սաուդյան ռիալ կամ ռիալ (արաբ․՝ ريال سعودي‎‎)` Սաուդյան Արաբիայի դրամական միավոր։ Մեկ ռիալը հավասար էր 20 կերշի (կուրուշ) կամ 100 հալալի։ 
Շրջանառության մեջ գտնվում են 1, 5, 10, 25, 50, 100 հալալ անվանական գնով մետաղադրամները, 1, 2 ռիալ և 5, 10, 50, 100, 500 ռիալ անվանական գնով թղթադրամները։ Նոր տարբերակները թողարկվել են 2016 թվականին։


== Մետաղադրամներ ==
Մինչև 1928 թվականը շրջանառության մեջ գտնվում էր Մարիա Թերեզայի տալերը և անգլիական ոսկե սովերենը։ Արծաթե ռիալը  սկսել են հատել 1928 թվականից (19,96 գրամ մաքուր արծաթ), իսկ 1936 թվականից ռիալում արծաթի պարունակությունը հավասարվեց 10,96 գրամի։ Մինչև 1960 թվականը ռիալը կազմված էր 22, ավելի ուշ` 20 կերշից։ 1952 թվականի հոկտեմբերի 22-ից սկսեցին թողարկել Սաուդյան Արաբիայի ազգային ոսկե մետաղադրամը` սաուդյան սովերենը, որը հավասար էր անգլիական ոսկե սովերենին (7,98805 գրամ ոսկի)։ 2009 թվականի դեկտեմբերի դրությամբ առօրյա կյանքում  մետաղադրամները քիչ են կիրառվում` վաճառակետերում վճարվելիք գումարը կլորացնում են մինչև ռիալ։


== Թղթադրամներ ==
Առաջին սաուդյան թղթադրամները թողարկվել են 1952 թվականին 10 ռիալ անվանական գնով։ Ավելի ուշ շրջանառության մեջ դրվեցին 1 և 5 ռիալ անվանական գնով թղթադրամները։ Հետագա տարիներին անցկացվեցին 5 էմիսիաներ։ Յուրաքանչյուր նոր թղթադրամի վրա պատկերված էր պետության նոր արքան։


=== Առաջին թղթադրամները ===


=== 1961 թվականի շարք ===


=== 1966 թվականի շարք ===


=== Ֆեյսալի դարաշրջան ===


=== Ֆահդի դարաշրջան ===


=== Աբդուլահի դարաշրջան ===
2007 թվականի մայիսին Սաուդյան Արաբիայում անցկացվեց նոր դրամական էմիսիա։ Շրջանառության մեջ են դրվում 1, 5, 10, 50, 100 և 500 ռիալ անվանական գնով թղթադրամները։ Թղթադրամների վրա պատկերված էր Ադբուլահ արքայի դիմանկարը։ Սակայն նախկին 500 ռիալ անվանական գնով թղթադրամը մնաց անփոփոխ։ Հին թղթադրամները շրջանառությունից հանվելուն զուգահեռ նոր թղթադրամները շրջանառության մեջ դրվեցին։


== Փոխարժեքի կուրս ==
Ազգային արժույթի կուրսը պահպանելու համար Սաուդյան Արաբիան կիրառում է Արժութայի խորհրդի ռեժիմին, որի համաձայն ռիալը կապված է ԱՄՆ դոլարին (կոդ ISO 4217` USD)` 3,75:1 հարաբերակցությամբ։ Փոխարժեքի կուրսը բանկերում պաշտոնականից շատ քիչ են տարբերվում` գնում` 3,74, և վաճառք` շուրջ 3,77։ 2007 թվականի սեպտեմբերին հայտարարեցին, որ երկիրը նպատակ ունի հրաժարվել ԱՄՆ դոլարի հետ իրենց արժույթի կապից։ Հետագայում դա տեղի չունեցավ։


== Ծանոթագրություններ ==


== Աղբյուրներ ==
Open exchange rates. — Сайт API-провайдера. — OER, 2012.
Международный валютный фонд. — Официальный сайт. — МВФ, 2011.


== Տես նաև ==
Սաուդյան Արաբիայի տնտեսություն
Արժույթի նշան
Եվրո
ԱՄՆ դոլար
Լեռնամերձ

Լեռնամերձ,
գյուղ Հայաստանի Հանրապետության Արմավիրի մարզի Վաղարշապատի տարածաշրջանում, Վաղարշապատ քաղաքից մոտ 9 կմ հյուսիս-արևմուտք։


== Աշխարհագրություն ==
Հեռավորությունը մարզկենտրոնից 25 կմ հեռավորության վրա։ Նախկինում ունեցել է Այառլու, Այարլի, Այարլու անվանումները։ Գյուղը տեղադրված է Միջինարաքսյան հարթավայրում՝ ծովի մակարդակից 975 մ բարձրության վրա։ Կլիման չոր խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24 °C-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։ Հարուստ է արտեզյան ջրերով, որոնք օգտագործվում են որպես խմելու ջուր։


== Բնակչություն ==
Ըստ ՀՀ 2011 թ. մարդահամարի արդյունքների` Լեռնամերձի մշտական բնակչությունը կազմել է 384, առկա բնակչությունը` 367 մարդ։ Բնակիչները հայեր են, որոնց նախնիների մի մասը տեղափոխվել են Արևմտյան Հայաստանի Բիթլիսի, Սասունի և Երևանի նահանգի Սուրմալուի շրջաններից։ Լեռնամերձի բնակչության փոփոխությունը ժամանակի ընթացքում` ստորև.

Ըստ ազգային վիճակագրական ծառայության տվյալների 2005 թ-ին սեռային կազմում տղամարդիկ և կանայք ունեն նույն համամասնությունը՝ 50-ական%։ Ըստ տարիքային կազմի բնակչությունը բաշխված է հետևյալ կերպ. մինչաշխատունակներ՝ 22%, աշխատունակներ՝ 69%, հետաշխատունակներ՝ 9%։ Գյուղն ունի 88 առկա տնտեսություն։ Ունի տարրական դպրոց, կապի հանգույց։


== Տնտեսություն ==
Գյուղատնտեսական հողահանդակներում մեծ բաժին ունեն վարելահողերը (48 հա), կան պտղատու այգիներ (3 հա)։ Պետական հողերը գլխավորապես օգտագործվում են որպես վարելահողեր, արոտավայրեր, կազմելով համապատասխանաբար 23 և 16 հեկտար։ Զբաղվում են բանջարաբոստանային և հացահատիկային կուլտուրաների մշակությամբ, թռչնաբուծությամբ, խոշոր եղջերավոր անասնապահությամբ։


== Համայնքի հիմանխնդիրներ ==
Համայնքի հիմնախնդիրների մեջ գլխավորը ոռոգման ջրի հարցն է և ոռոգման, խմելու ջրի ջրագծերի, գյուղամիջյան ճանապարհների վերանորոգումը, դպրոցաշինության հարցը։ Կարևորվում է նաև գյուղտտնտեսական մթերքների իրացումը։

		
		


== Տես նաև ==
Լեռնամերձի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)
Վոլովան

Վոլովան (ֆր.՝ vol-au-vent), ֆրանսիական ծագման նրբաճաշակ նախուտեստ։ Փոքր չափի խմորեղեն է՝ պատրաստված շերտավոր խմորից և լցոնված մսով, ձկան կամ սնկի ռագուով։ Վոլովան են նաև առանց լցոնի, շերտավոր խմորից պատրասված թխվածքը։
Շերտավոր խմորից կտրում են մի քանի փոքր շրջանակներ։ Մի շրջանակը դնում են վոլովանի ներքևի մասում, իսկ մնացածից կտրում են ներքին շրջանակ, որպեսզի ստացվեն օղակներ։ Օղակները կցվում են բաժակի ներքևի մասում հարած սպիտակուցի միջոցով։ Փոքրիկ ներքին շրջանակը հետագայում ծառայում է որպես վոլովանի կափարիչ։ Ջեռոցի մեջ շերտավոր խմորը բարձրանում է գլանաձև բաժակի տեսքով։ Պատրաստ վոլովանները լցոնում են և կապված բաղադրատոմսից, նորից թխում են ջեռոցում և տաք-տաք մատուցում են։


== Ծանոթագրություններ ==
Մաքսիմիլիան Վոլոշին

Մաքսիմիլիան Վոլոշին (ռուս.՝ Максимилиан Александрович Волошин, ծննդյան ազգանունը՝ Կիրիենկո-Վոլոշին, ռուսերեն՝ ռուս.՝ Кириенко-Волошин, մայիսի 16 (28), 1877, Կիև, Ռուսական կայսրություն - օգոստոսի 11, 1932(1932-08-11), Կոկտեբել, Ուկրաինական ԽՍՀ), ծագումով ուկրաինացի ռուսական բանաստեղծ, թարգմանիչ, գեղարվեստական և գրական քննադատ, նկարիչ։


== Կենսագրություն ==
Ծնվել է ազնվականի ընտանիքում։ Ուսանել է Մոսկվայի համալսարանի իրավաբանական ֆակուլտետում, որից վտարվել է 1900 թվականին՝ ուսանողական խռովություններին մասնակցելու համար։ 1901 թվականին ընդունվում է Բեռլինի համալսարան, ապա մեկնում է Փարիզ։ Մինչև 1916 թ.-ը ապրել է մերթ Փարիզում, մերթ Կոկտեբելում (Ղրիմ, Թեոդոսիայի մոտ), ճամփորդություն է կատարում Եգիպտոս, հետիոտն շրջել է Եվրոպայի երկրներով։ Պոեզիայի հետ հավասարապես տարված էր երաժշտությամբ, նկարչությամբ, որը «գերագույն հաճույք» էր համարում։ Հայտնի արվեստաբան էր ու քննադատ։
Մամուլում առաջին անգամ հանդես է եկել 1903 թվականին։ Նրա վաղ շրջանի ստեղծագործության մեջ որոշակի հակում է նկատվում դեպի պոեզիայի և գեղանկարչության ռուսական և արևմտաեվրոպական նորագույն ուղղություններն ու դպրոցները։ Այս շրջանի Վոլոշինի ստեղծագործությունը հիմնականում էկլետիկ բնույթ ունի, նրան հատուկ է նաև էսթետիզմը, բայց մի շարք գծերով այն առանձնանում է դարասկզբի ռուս պոեզիայի մեջ։ Ակնառու է բանաստեղծի ձգտումը թափանցելու աշխարհի ու պատմության առեղծվածների մեջ, ըմբռնելու մարդկության անցած ուղին, մարդկային կեցության իմաստը։ Վոլոշինը մեծ տարերքի ու հղացումների բանաստեղծ է։ Նա կարողանում է թափանցել մարդկային հիշողության ու ենթագիտակցության խորքերը, ասել անասելի, մտնել գաղտնիքի կեղևի տակ, վերծանել առեղծվածը։ Նա տեսանող բանաստեղծ է, նրա բանաստեղծություններին հատուկ է միստիկ-փիլիսոփայական խորքը, պատկերային հախուռն հոսքը, միաժամանակ նա օժտված է մարմնավորման, կերպավորման մեծ տաղանդով։ Նրա բանաստեղծություններում միշտ առկա է նկարչի ձեռքը, խոսքն ազդու է, պատկերային համակարգը տեսանելի և տպավորիչ։
Հեղափոխության տարիներին Վոլոշինի պոեզիայում տիրապետող են դառնում ռուսական թեմաները, թեև նա «վերապայքարային» դիրք էր գրավում, կոչ անում «լինել մարդ ու քաղաքացի»։ Վոլոշինը ժամանակի ուղղություններից ու դպրոցներից ոչ մեկին չէր պատկանում։ 1917 թվականին նա մշտապես հաստատվում է Ղրիմում, ուր նրա տունը հանգրվան էր բոլոր սկսնակ բանաստեղծների ու ճամփորդող բարեկամների համար։


== Աղբյուրներ ==
Հրաչյա Թամրազյան, Մաքսիմիլան Վոլոշին (Ծանոթագրություններ)։ XX դարասկզբի ռուսական բանաստեղծություն, Ե., Երևանի համալսարանի հրատարակչություն, 1982, էջ 504-505։


== Ծանոթագրություններ ==


== Արտաքին հղումներ ==
Սոնետների պսակ
Ինքնակենսագրություն
Հուշեր
Գրեցանա

Գրեցանա (իտալերեն՝ Grezzana), կոմունա Իտալիայում՝ Վենետո մարզի Վերոնա գավառում։
Բնակչությունը կազմում է 10 525մարդ։ Խտությունը կազմում է 193 մարդ/կմ²։ Զբաղեցնում է 52,01 կմ² տարածք։ Սահմանակից է Բոսկո Կիեզանուովա, Չեռո Վերոնեզե, Էրբեցո, Նեգրար, Ռովերե Վերոնեզե, Սանտ'Աննա դ'Ալֆաեդո, Վերոնա համայնքներին։ Փոստային ինդեքս՝ 37023։ Հեռախոսային կոդ՝ 045։
Կոմունայում հարգվում է.

Սուրբ Աստվածածինը («Madonna della Cintura»), տոնակատարությունը սեպտեմբերի առաջին կիրակի օրն է, կոմունայի կենտրոնում;
Սուրբ Վիոլան, խնջույքը օգոստոսին Azzago-ում;
Սուրբ Պոլինարը, տոնը նշվում է հուլիսի երրորդ կիրակի օրը, Լուգոյում;
Սուրբ Ղուկասը և Սուրբ Ագնեսը, տոնը հուլիսի երկրորդ շաբաթվա վերջին է, Ալսենագոյում։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Վելիկայա (Լեժայի վտակ)

Վելիկայա (ռուս.՝ Великая), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Լեժա գետի աջ ափում՝ 43 կմ հեռավորության վրա։ Գետի երկարությունը 47 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000006752
Հիդրոլոգիական ուսումնասիրությունների կոդը - 103000675
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յուրմաշ (գյուղ, Գաֆուրիյսկի շրջան)

Անվան այլ կիրառումների համար տե՛ս՝ ՅուրմաշՅուրմաշ (ռուս.՝ Юрмаш, բաշկիրերեն՝ Юрмаш), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 214 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շիրոկո-Բախոլդինսկի (Միլյուտինսկի շրջան)

Շիրոկո-Բախոլդինսկի (ռուս.՝ Широко-Бахолдинский), գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում։ Մտնում է Սվետոչնիկովսկի գյուղական համայնքի կազմի մեջ։
2011 թ. տվյալներով Բնակչությունը կազմում է 235 մարդ։
(7682) Միուրա

(7682) Միուրա (անգլ.՝ Miura), աստերոիդ աստերոիդների հիմնական գոտում։ Հայտնաբերվել է 1997 թվականի փետրվարի 12-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,661377 ա. մ., առավելագույնը մոտենում է 2,1023 ա. մ. հեռավորության վրա և հեռանում 3,2204 ա. մ.։ Արեգակի շուրջ մեկ ամբողջական պտույտ է կատարում 1585,84 երկրային օրվա ընթացքում, իր ուղեծրով շարժվելով միջինում 0,22701 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7682) Միուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրիշնա (այլ կիրառումներ)

Կրիշնա, կարող է վերաբերել՝

Կրիշնա - հինդուիզմի գերագույն աստվածը։
Կրիշնա - գետ Հնդկաստանում։
Վոյվատ

Վոյվատ (ռուս.՝ Войват), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վերին Այպա գետի ձախ ափով՝ 22 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Պյոզա գետն է, գետի ենթաավազանը Մեզեն գետերն են։ Գետի գետային ավազանը (Վերին) Մեզեն գետն է։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը -  03030000112103000046460
Հիդրոլոգիական ուսումնասիրությունների կոդը - 103004646
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Paradise (երգ)

«Paradise» (հայերեն՝ դրախտ), բրիտանական Coldplay խմբի Mylo Xyloto ստուդիական ալբոմի, երկրորդ սինգլը։ Թողարկվել է 2011 թվականի սեպտեմբերի 12-ին, Parlophone լեյբլով։


== Երգեր ==
2010 թվականին X Factor շոուի պրոդյուսերը խնդրեց Քրիս Մարտինին երգ գրել հաղթողի համար։ «Paradise» երգը սկզբում գրվել էր այլ նպատակի համար, բայց Coldplay-ի հարվածային գործիքահար Չիլ Չեմփիոնը պնդեց, որ երգը ներառվի առաջիկա ստուդիական ալբոմի մեջ։
Երգի պրեմիերան տեղի է ունեցել սեպտեմբերի 12-ին 7:30-ին Քրիս Մոյլսի շոուի ժամանակ, BBC Radio 1 ռադիոկայանից։
Նոյեմբերի 30-ին երգը գլխավորեց բրիտանական հիթ-շքերթը, դառնալով առաջին տեղը զբաղեցրած Coldplay երկրորդ երգը («Viva la Vida»-ից հետո, 2008)։


== Երգացանկ ==


== Հիթ-շքերթներ և Հավաստագրումներ ==


== Ծանոթագրություններ ==


== Արտաքին հղումներ ==
Страница сингла (անգլ.) на официальном сайте Coldplay
Текст песни «Paradise» Archived 2014-05-14 at the Wayback Machine. (անգլ.) на официальном сайте Coldplay
«Paradise» ՅուԹյուբում
Թով

Թով, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Նեոժիդաննի (գյուղ, Ասկիզսկի շրջան)

Նեոժիդաննի (ռուս.՝ Неожиданный), գյուղ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 187 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուդնյա (գյուղ, Լետիչևի շրջան)

Անվան այլ կիրառումների համար տե՛ս՝ ՌուդնյաՌուդնյա (ուկրաիներեն՝ Рудня), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Ռուդնյա գյուղում բնակվում էր 344 մարդ։ Բնակավայրը զբաղեցնում է 1646 կմ² տարածք։ Բնակչության խտությունը կազմում էր 208,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անանիա Շիրակացու հուշարձան (Երևան, Մատենադարան)

Անվան այլ կիրառումների համար տե՛ս՝ Անանիա Շիրակացու հուշարձան (այլ կիրառումներ)Անանիա Շիրակացու հուշարձան, գտնվում է Երևանի կենտրոնում՝ Մեսրոպ Մաշտոցի պողոտայի վերջնամասում՝ Մատենադարանի հարակից հրապարակում, տեղադրվել է 1963-ին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Քանդակագործ՝ վաստակավոր նկարիչ Գրիգոր Բադալյան


== Տվյալներ ==
Հուշարձանը կառուցված է բազալտից, բարձրությունը 3,5 մետր է։ Մատենադարանի գլխավոր մուտքի դռնից դեպի ձախ առաջին արձանն է։


== Պատմություն ==
Հայ փիլիսոփա, աստղագետ, մաթեմատիկոս Անանիա Շիրակացու հուշարձանը տեղադրվել է 1963 թվականին Մատենադարանի մուտքի մոտ։
Սա Անանիա Շիրակացու առաջին արձանն է Երևանում։ Երկրորդը 1999 թվականին տեղադրվել է Երևանի պետական համալսարանի մոտ։


== Պատկերասրահ ==

		
		


== Ծանոթագրություններ ==


== Տես նաև ==
Մեսրոպ Մաշտոցի հուշարձան (Երևան)
Գրիգոր Տաթևացու հուշարձան (Երևան)
Թորոս Ռոսլինի հուշարձան (Երևան)
Մխիթար Գոշի հուշարձան (Երևան)
Մովսես Խորենացու հուշարձան (Երևան)
Ֆրիկի հուշարձան (Երևան)
Առևտրային դպրոցի շենք (Դոնի Ռոստով)

Առևտրային դպրոցի շենք (ռուս.՝ Здание торговой школы), շենք Դոնի Ռոստովում, որը կառուցվել է 1905 թվականին Ռոստովի առևտրային արական ուսումնարանին կից առևտրային դպրոցի համար։ Ներկայումս շենքը Հարավային դաշնային համալսարանի մասնաշենքերից մեկն է։ Առևտրային դպրոցի շենքն ունի տարածաշրջանային նշանակության մշակութային ժառանգության օբյեկտի կարգավիճակ։


== Պատմություն ==
Ռոստովի առևտրային արական ուսումնարանը հիմնադրվել է 1900 թվականին։ Հաջորդ տարի ուսումնարանին կից բացվել է առևտրային դպրոց։ Այդ դպրոցի համար սեփական շենք կառուցվել է 1905 թվականին Սեննայա փողոցում (այժմ` Մաքսիմ Գորկու փողոց)։ Առևտրային դպրոցին կից գործում էր Սուրբ Աստվածածին եկեղեցին, որը չի պահպանվել։ 1915 թվականին դպրոցի շենքում համերգով հանդես է եկել կոմպոզիտոր և դաշնակահար Սերգեյ Ռախմանինովը։ Ավելի ուշ առևտրային դպրոցի շենքը դարձել է Ռոստովի պետական համալսարանի մասնաշենքերից մեկը։ Ներկայումս շենքում գործում են Հարավային դաշնային համալսարանի իրավաբանական և տնտեսագիտական ֆակուլտետները։
Ռոստովի մարզի վարչակազմի ղեկավարի 1998 թվականի հոկտեմբերի 9-ի թիվ 411 որոշմամբ առևտրային դպրոցի շենքը վերցվել է պետական պահպանության ներքո որպես մշակութային ժառանգության տարածաշրջանային նշանակության օբյեկտ։


== Ճարտարապետություն ==
Առևտրային դպրոցի աղյուսե շենքն ունի երեք հարկ, նկուղ և քառալանջ ձեղնահարկային տանիք։ Պատուհանների բացվածքների ռիթմիկ շարքով գլխավոր ճակատն ունի համաչափ կառուցվածք։ Ճակատի կենտրոնական մասն առանձնացված է բարդ պրոֆիլի ելունով և քիվով։ Վերջին երկու հարկերը զարդարված են լիզեններով (հարթ որմնասյուն), որոնք երրորդ հարկի պատուհանների վերևում միանում են աղեղաձև բարավորներով։ Գլխավոր մուտքի կիսաշրջանաձև կամարը զարդարում են կամարաղեղները։
Գլխավոր ճակատը նայում է Մաքսիմ Գորկու փողոցին։ Շենքի հատակագիծը H-աձև է։ Ուսումնական լսարանները և այլ տարածքները գտնվում են աստիճանասրահի շուրջը։


== Հուշատախտակներ ==
1993 թվականին շենքի ճակատին տեղադրվել է հուշատախտակ հետևյալ տեքստով. 

2011 թվականի դեկտեմբերի 11-ին շենքի պատին հանդիսավորությամբ բացվեց Ալեքսանդր Սոլժենիցինի հուշատախտակը (1936-1941 թվականներին նա սովորել է Ռոստովի պետական համալսարանի ֆիզիկամաթեմատիկական ֆակուլտետում)։ Հարթաքանդակների հեղինակը քանդակագործ Դմիտրի Լինդինն է։


== Ծանոթագրություններ ==


== Գրականություն ==
Гурвич С. С. Встречи с Доном: Далекие и близкие. — Ростов-на-Дону. — С. 98,100.
Without Your Love

«Without Your Love» (հայերեն՝ Առանց քո սիրո), Եվրատեսիլ 2006 երգի մրցույթում Հայաստանը ներկայացնող երգը։ Այն կատարել է Անդրեն։ Երգի հեղինակներն են Արմեն Մարտիրոսյանը և Կատերին Բեքյանը։ Երգը մրցույթի եզրափակչում, Ռուսաստանից ստանալով 12 առավելագույն միավորը, իսկ Թուրքիայից 10 միավոր, զբաղեցրել է 8-րդ հորիզոնականը՝ 129 միավորով։
(7161) Գոլիցին

(7161) Գոլիցին (անգլ.՝ Golitsyn), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 25-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,395158 ա. մ., առավելագույնը մոտենում է 1,9165 ա. մ. հեռավորության վրա և հեռանում 2,8738 ա. մ.։ Արեգակի շուրջ մեկ ամբողջական պտույտ է կատարում 1353,94 երկրային օրվա ընթացքում, իր ուղեծրով շարժվելով միջինում 0,26589 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7161) Գոլիցին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարամազով եղբայրներ

«Կարամազով եղբայրներ» (ռուս.՝ Бра́тья Карама́зовы), ռուս գրող Ֆեոդոր Դոստոևսկու վերջին վեպը, գրվել է երկու տարի՝ 1879-80 թթ. ընթացքում։ Տպագրվել է մաս-մաս Ռուսական պարբերական ամսագրում։ Դոստոևսկին պատկերացնում էր վեպը որպես «Մեծ մեղավորի պատմությունը» վիպաշարի առաջին մաս, սակայն չի կարողացել ավարտին հասցնել այդ մտահղացումը մահվան պատճառով։
Վեպում հեղինակը բարձրացնում է փիլիսոփայական հարցեր Աստծո, ազատության և բարոյականության մասին։
Վեպը թարգմանվել է հայերեն Կարպիս Սուրենյանի կողմից։


== Ծանոթագրություններ ==


== Արտաքին հղումներ ==

Կարամազով եղբայրները գրապահարանում
Արտիկ (քաղաքատիպ ավան, Օյմյակոնսկի ուլուս)

Արտիկ (ռուս.՝ Артык, յակուտ.՝ Аартык), քաղաքատիպ ավան Ռուսաստանի Սախա-Յակուտիայի հանրապետության Օյմյակոնսկի ուլուսի կազմում։
Բնակչությունը 2010 թվականին գրանցված տվյալներով կազմում էր 484 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սենտ Աման դե Կոտս

Սենտ Աման դե Կոտս (ֆր.՝ Saint-Amans-des-Côts), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 773 մարդ, բնակչության խտությունը` 18.62 մարդ/կմ²։ Բնակավայրը զբաղեցնում է 41.51 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ, Թուլուզ քաղաքից` 155 կմ հյուսիս-արևելք, Ռոդեզ քաղաքից` 39 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 411 աշխատունակ (15-64 տարեկան)  բնակիչ, որոնցից ակտիվ էին 308-ը, իսկ ոչ ակտիվները` 103։ Ակտիվության ցուցանիշը կազմում է 74,9 %։ 308 աշխատունակ մարդկանցից աշխատել է 291 անձ (164 տղամարդ և 127 կին)։ Գործազուրկ են եղել 17 անձ (7 տղամարդ և 10 կին)։ 103 անաշխատունակներից 20-ը եղել են աշակերտներ կամ ուսանողներ, 49-ը` թոշակառուներ, իսկ 34-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էվեներեն

Էվեներենը Տունգուսական լեզու է, հայտնի է նաև Լամութերեն, Էբեներեն անուններով։ Այս լեզվով խոսում են հիմնականում Ռուսական հեռավոր արևելքում։ Պատկանում է Տունգուսական լեզուների ընտանիքի հյուսիսային ճյուղի լեզուներին։ Լեզվակիրների քանակը 2010 թվականի տվյալների կազմում է 5,700։


== Ծանոթագրություններ ==
Մորեհավեր

Մորեհավեր, շահրիկների ընտանիքի թռչուններ։ ՀՀ-ում հայտնի է 3 տեսակ՝ անապատային մորեհավ, դալուկ մորեհավ, կանաչ մորեհավ (վերջինիս կենսակերպն ուսումնասիրված է մասնակի)։ Թփուտային, մոխրաավազագույն փետրածածկով, հիմնականում լռակյաց, թաքնված, կիսաանապատներին հարմարված թռչուններ են։


== Ծանոթագրություններ ==
Օկտյաբր (գյուղ, Միշկինսկի շրջան)

Անվան այլ կիրառումների համար տե՛ս՝ ՕկտյաբրՕկտյաբր (ռուս.՝ Октябрь, բաշկիրերեն՝ Октябрь), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 141 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հուայնան

Հուայնան ( չինարեն հեշտ. 淮南 , պինին: Huáinán), քաղաքային շրջան Չինաստանի Անհոյ պրովինցիայում։


== Վարչական բաժանում ==
Քաղաքային շրջան Հուայնանը բաժանվում է 5 շրջանի, 1 կոմսության։

Շրջան Բագնուշան (八公山区)
Շրջան Դանտուն (大通区)
Շրջան Պանցի(潘集区)
Շրջան Սեցզյացզի(谢家集区)
Շրջան Տյանցզյան (田家庵区)
Կոմսություն Ֆենտայ(凤台县)


== Պատմություն ==
Քաղաքը հայտնի է դեռևս մ.թ.ա. 203 թվականից։ Այստեղ են բնակվել փիլիսոփաներ։
Գեդեոն Միքայելյան

Գեդեոն Հայրապետի Միքայելյան (օգոստոսի 1, 1907(1907-08-01), Նոր Բայազետ, Նոր Բայազետի գավառ, Երևանի նահանգ, Կովկասի փոխարքայություն, Ռուսական կայսրություն - դեկտեմբերի 1, 1985(1985-12-01), Երևան, Հայկական ԽՍՀ, ԽՍՀՄ), Խորհրդային Միության հերոս, գնդապետ, հնագետ։ ԽՄԿԿ անդամ (1928)։


== Կենսագրություն ==

1928 թվականին ավարտել է Ալեքսանդր Մյասնիկյանի անվան հայկական միացյալ ռազմական դպրոցը։ 1939-1941 թվականներին՝ «Երևան» Պաջըավիաքիմի Հայաստանի Կենտխորհրդի նախագահ։ 1941 թվականի հուլիսին, որպես գնդի հրամանատար, մասնակցել է Տուլայի համար մղված մարտերին։ 1943 թվականին ավարտել է Մ․ Ֆրունզեի անվան ռազմական ակադեմիան և նշանակվել գնդի հրամանատար 2-րդ Ուկրաինական ռազմաճակատում։ 1943 թվականի հոկտեմբերի 26-ին, Դնեպրը գետանցելու և դիրքեր գրավելու համար Գաբրիել Հայրապետի Միքայելյանին շնորհվել է Խորհրդային Միության հերոսի կոչում։ Հայրենական մեծ պատերազմից հետո եղել է Երևանի համալսարանի ռազմական ամբիոնի պետ, զուգընթաց ավարտել է համալսարանի պատմության ֆակուլտետը (1950 թ.)։ ՀԽՍՀ II գումարման Գերագույն սովետի դեպուտատ, Գերագույն խորհրդի Նախագահության նախագահի տեղակալ (1947-1951 թթ.)։ 1959 թվականից աշխատել է ՀԽՍՀ ԳԱ հնագիտության և ազգագրության ինստիտուտում։


== Պարգևներ ==
Պարգևատրվել է Լենինի 2, Կարմիր դրոշի շքանշաններով։


== Երկեր ==
Սևանի ավազանի կիկլոպյան ամրոցները, Երևան,1968։
Նոր Բայազետ, Երևան, 1980 («Հայ ազգագրություն և բանահյուսություն», հ. 11):


== Ծանոթագրություններ ==
Իոն Դրուցե

Իոն Դրուցե (ռումիներեն՝ Ion Druţă, Ива́н Пантеле́евич Дру́ца, սեպտեմբերի 3, 1928(1928-09-03), Հորոդիշտե, Soroca County, Ռումինիա), մոլդովացի գրող, դրամատուրգ։


== Կենսագրություն ==
Իոն Դրուցեն ծնվել է 1928 թվականին Բեսարաբիայի հյուսիսում՝ Գորոդիշտե գյուղում։ Ավարտել է անտառտնեսության դպրոցը, աշխատել է որպես գյուղխորհրդի քարտուղար, 1947-1951 թվականներին ծառայել է բանակում։ 1945-1956 թվականներին եղել է կոմերիտմիության անդամ։ Հրատարակվել է 1950 թվականից։ 1957 թվականին ավարտել է Մաքսիմ Գորկու անվան գրականության ինստիտուտը։ Գրել է մոլդավերեն, 1960 թվականից՝ նաև ռուսերեն։
Մոլդովիայում հրատարակվել են Դրուցեի պատմվածքների մի շարք ժողովածուներ, որոնցից «Քո առաջին անունը մարդ է» լույս է տեսել նաև ռուսերեն։ Հեղինակել է «Կասա Մարե» դրաման, «Տափաստանային բալլադներ» վեպը, «Տխրության տերևներ» վիպակը (հրատարակվել է նաև հայերեն), որը սկզբում վերնագրել է «Գեորգեն, այրու որդին»։ Սա լիրիկական հուզիչ պատմություն է սիրո մասին։ 1958 թվականին Մոսկվայում հրատարակվել է այդ վիպակը, 1963 թվականին՝ վեպը։


== Պարգևներ, մրցանակներ ==
Մոլդովայի ԽՍՀ պետական մրցանակ (1967)
Լենինի շքանշան (1988)
Աշխատանքային կարմիր դրոշի շքանշան (1960, 1984)
Ժողովուրդների բարեկամության շքանշան
Հանրապետության շքանշան (1993)
«Ժողովրդական գրող»


== Ընտանիք ==
Կինը՝ Էռա Սամուիլովնա Ռոսինա (1929), գրող Ռոսին Իզրաիլովիչի դուստրը (1892-1941)
Երկվորյակ դուստրեր՝ Օլգա (ապրում է Իսրայելում) և Տատյանա (1958-2011)


== Ծանոթագրություններ ==


== Արտաքին հղումներ ==
Իոն Դրուցեի ստեղծագործություններից
Իոն Դրուցե
Друцэ Ион, писатель, председатель общества Св. Апостола Павла Archived 2012-02-04 at the Wayback Machine.
Սոլդատովսկի (Շոլոխովսկի շրջան)

Սոլդատովսկի (ռուս.՝ Солдатовский), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Կոլունդաևսկի գյուղական համայնքի կազմի մեջ։
Կոնոնենկի

Կոնոնենկի (ուկրաիներեն՝ Кононенки), գյուղ Ուկրաինայի Պոլտավայի մարզի Դիկանկայի շրջանում։
2001 թվականի տվյալներով Կոնոնենկի գյուղում բնակվում էր 1 մարդ։ Բնակավայրը զբաղեցնում է 1045 կմ² տարածք։ Բնակչության խտությունը կազմում էր 0,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թալաջուր

Թալաջուր, գետակ Հայաստանում, Աղստևի ավազանում, Տավուշի մարզի Գետահովիտ գյուղի մոտ։


== Ծանոթագրություններ ==
Մուլիդար

Մուլիդար (ֆր.՝ Moulidars), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 737 մարդ, բնակչության խտությունը` 42.92 մարդ/կմ²։ Բնակավայրը զբաղեցնում է 17.17 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 110 կմ հարավ, Անգուլեմ քաղաքից` 16 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 473 աշխատունակ (15-64 տարեկան) բնակիչ, որոնցից ակտիվ էին 378-ը, իսկ ոչ ակտիվները` 95։ Ակտիվության ցուցանիշը կազմում է 79,9 %։ 378 աշխատունակ մարդկանցից աշխատել է 354 անձ (189 տղամարդ և 165 կին)։ Գործազուրկ են եղել 24 անձ (10 տղամարդ և 14 կին)։ 95 անաշխատունակներից 28-ը եղել են աշակերտներ կամ ուսանողներ, 49-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դիոսկորոս (հակապապ)

Դիոսկորոս (լատ.՝ Dioscorus, 5-րդ դար, Եգիպտոս - հոկտեմբերի 14, 530, Հռոմ, Օստգոթների թագավորություն), Հռոմի հակապապ 530 թվականին։ 506 թվականից եղել է Ալեքսանդրիայի և հռոմեական եկեղեցու սարկավագ։ Փելիքս IV (III) պապի մահվան հաջորդող ընտրություններում ընտրողների մեծամասնությունը ընտրում է նրան, չնայած այն փաստին, որ Փելիքսի ցանկությամբ իրեն պետք է հաջորդեր Բոնիփակիոս II-ը։ Այնուամենայնիվ Դիոսկորոսը ընտրությունից մեկ ամիս չանցած մահանում է, ինչը թույլ է տալիս, որ Բոնիփակիոսն օծվի որպես պապ, իսկ նա համարվում է հակապապ։


== Կարիերա ==
Դիոսկորոսը Ալեքսանդրիայի եկեղեցու սարկավագ էր, սակայն 506 թվականին որպես միաբանության հակառակորդ ստիպված էր փախչել Հռոմ։ Այնտեղ նա ընդունվում է հռոմեացի հոգևորականների շարքերը, և շուտով զգալի ազդեցություն է ունենում հռոմեական եկեղեցում։ Ջեֆրի Ռիչարդսը նրա շնորհիվ համոզում է Թեոդորիք Մեծ կայսրին որպես լիիրավ պապ ճանաչել Սիմմաքոսին։ Ավելի ուշ Որմիզդես պապի օրոք նա ծառայել է որպես պապական ներկայացուցիչ կամ պատվիրակ Կոստանդնուպոլսում Հուստինիանոս Ա բյուզանդական կայսեր մոտ։ Նրա շնորհիվ վերջ է տրվում Ակակիոսյան հերետիկոսությանը, ինչպես նաև նա կարողանում է համոզել Որմիզդեսին մերժել Աստվածապաշտությունը։ Փելիքս IV (III) պապի օրոք նա դարձել էր բյուզանդական կողմի ճանաչված առաջնորդ։
6-րդ դարում ավանդույթ էր ձևավորվել, և պապերն իրենք էին առաջադրում իրենց հաջորդներին։ Փելիքսը նույնիսկ ավելի հեռուն գնաց և հանդես գալով պաշտոնապես առաջադրեց Բոնիփակիոսին որպես հաջորդող պապ։ Սենատը վրդովվում է նրա որոշումից, և հոգևորականները նույնպես դատապարտում են նրա միտումը։
Փելիքսի մահից հետո 530 թվականի սեպտեմբերի 22-ին Լաթերանյան պալատում տեղի են ունենում ընտրություններ, որի արդյունքում Դիոսկորոսը դառնում է Հռոմի պապ։ Երեք շաբաթ անց վերջինս մահանում է, և ինչպես և նախապես որոշված էր Փելիքսի օրոք, պապ է դառնում Բոնիփակիոս II-ը։
Ըստ Liber Pontificalis տեղեկագրքի, Բոնիփակիոսը բռնանում է այն հոգևորականների նկատմամբ, որոնք առաջադրել էին Դիոսկորոսին, և դատապարտում նրա հիշատակը։


== Տես նաև ==
Հռոմի պապերի ու հակապապերի ցանկ
Հակապապ


== Ծանոթագրություններ ==
Կլենկի (գյուղ, Կուպյանսկի շրջան)

Կլենկի (ուկրաիներեն՝ Кленки), գյուղ Ուկրաինայի Խարկովի մարզի Կուպյանսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փեսացուն և հարսնացուն (հեքիաթ)

Փեսացուն և հարսնացուն (դան․՝ Kjærestefolkene, Toppen og Bolden), դանիացի հայտնի հեքիաթագիր Հանս Քրիստիան Անդերսենի հեքիաթը։ Գրվել է 1843 թվականին։


== Սյուժե ==
Հոլն ու գնդակը ուրիշ խաղալիքների հետ պառկած էին արկղում, և հոլը գնդակին առաջարկում է ամուսնանալ։ Բայց գնդակը, որ կարված էր այծի կաշվից իրեն շատ էր երևակայում։
Հաջորդ օրը գալիս է խաղալիքների տերը և հոլին գեղեցիկ գույներով ներկում, իսկ ուղիղ մեջտեղը պղնձե մեխ խփում։ Այնպե՞ս գեղեցիկ էր հոլը, երբ սկսվեց պտտվել։
Նա նորից առաջարկում է գնդակին ամուսնանալ, սակայն գնդակը շարունակում է իրեն երևակայել։
Այդպես նրանք երկար զրուցեցին։ Հաջորդ օրը մի տղա սկսեց գնդակով խաղալ և նա գնդակը նետեց օդ և այն այլևս հետ չեկավ։ Տղան սկսեց որոնել այն, բայց չգտավ։ Հոլը գիտեր, թե ուր է գնդակը. նա ջրածիծառի բնում էր և ամուսնացել էր նրա հետ։ Եվ որքան ավելի էր հոլը մտածում գնդակի մասին, այնքան ավելի էր սիրահարվում նրան։ Շատ տարիներ անցան, հոլը ծերացավ և մի օր հոլին  ոսկեզօծեցին և նա գեղեցկացավ ու սկսեց ցատկոտել։ Այնքան ցատկոտեց, որ կորավ և ոչ մեկը չգիտեր նրա տեղը։ Նա ցատկել էր կեղտաջրի մեջ։ Հոլն այնտեղ տեսնում է մի կլոր խնձորի նման բան։ Պարզվում է, որ դա խնձոր չէր, այլ գնդակը։ Հետո գալիս է աղախինը, որ կեղտաջուրը տանի թափի և գտնում է հոլին ու գնդակին։ Հոլը չէր ճանաչում գնդակին, որը 5 տարի մնացել էր կեղտոտ ջրի մեջ։


== Կերպարներ ==
Հոլ
Գնդակ
Տղա
Աղախին
Դատավոր


== Ծանոթագրություններ ==


== Արտաքին հղումներ ==
Փեսացուն և հարսնացուն
Փեսացուն և հարսնացուն
Շիրոկոլանովկա

Շիրոկոլանովկա (ուկրաիներեն՝ Широколанівка), գյուղ Ուկրաինայի Նիկոլաևի մարզի Վեսելինովոյի շրջանում։ Բնակավայրը նախկինում նաև անվանվել է Սվյատո-Պոկրովսկոե, Լանդաու, Կ. Լիբկնեխտ։ Հիմնադրվել է 1802 թվականին։
2001 թվականի տվյալներով Շիրոկոլանովկա գյուղում բնակվում էր 1 833 մարդ։ Բնակավայրը զբաղեցնում է 3494 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անսու Ֆատի

Անսումանե Ֆատի (իսպ.՝ Anssumane Fati, հայտնի է նաև որպես Անսու Ֆատի, հոկտեմբերի 31, 2002(2002-10-31), Բիսաու, Գվինեա Բիսաու), իսպանացի և գվինեացի ֆուտբոլիստ, «Բարսելոնա» ակումբի հարձակվող։


== Ակումբային կարիերա ==
Անսու Ֆատին ծնվել է Բիսաուում։ Վեց տարեկանում ընտանիքի հետ տեղափոխվել է Էրերա, երբ իր ավագ եղբայրը միացել է «Սևիլյային»։ ։ Ֆուտբոլ սկսել է խաղալ «Հերերա» թիմում, 2010-2012 թվականներին մարզվել է «Սևիլյայի» ֆուտբոլի ակադեմիայում։ 2012 թվականին Անսու Ֆատին տասը տարեկանում միացել է «Բարսելոնայի» Լա Մասիա ակադեմիային իր ավագ եղբորից մեկ տարի անց։ 2019/2020 մրցաշրջանում մասնակցել է թիմի մարզումներին և մեծահասակների խաղերին, որտեղ նորամուտը կատարել է 2019 թվականի օգոստոսի 25-ին Իսպանիայի առաջնության՝ «Ռեալ Բետիս» ակումբի դեմ խաղում։ Նա դարձել է «Բարսելոնայի» կազմում նորամուտը կատարած ամենաերիտասարդ ֆուտբոլիստը վերջին 78 տարում։ Թիմի կազմում իր առաջին գոլը խփել է 2019 թվականի օգոստոսի 31-ին՝ «Օսասունա» ակումբի դեմ խաղում։ Ֆատին դարձել է «Բարսելոնայի» կազմում գոլ խփած ամենաերիտասարդ ֆուտբոլիստը և երրորդը Իսպանիայի առաջնության պատմության մեջ։ Երկրորդ գոլը խփել է սեպտեմբերի 14-ին Իսպանիայի առաջնության՝ «Վալենսիա» ակումբի դեմ խաղում՝ բացելով հաշիվը հանդիպման 2-րդ րոպեին։ «Վալենսիայի» դեմ խաղում Անսու Ֆատին կատարել է նաև գոլային փոխանցում՝ դառնալով Պրիմերայի պատմության ամենաերիտասարդ ֆուտբոլիստը, որին հաջողվել է գոլ խփել և կատարել գոլային փոխանցում նույն հանդիպման ընթացքում։


== Անձնական կյանք ==
Անսուի ավագ եղբայրը՝ Բրաիման, նույնպես զբաղվում է ֆուտբոլով։ Նա նույնպես սկսել է խաղալ «Սևիլյայի» և «Բարսելոնայի» ֆուտբոլային ակադեմիաներում։ Ներկայում Բրաիման հանդես է գալիս «Կալաորու» ակումբում։


== Վիճակագրություն ==
2019 թվականի դեկտեմբերի 11-ի դրությամբ


== Ծանոթագություններ ==


== Արտաքին հղումներ ==
История Ансу Фати, футболиста, которого «благословил» Лионель Месси
Զաղապա

Զաղապա, ավան պատմական Փոքր Հայքում, իսկ ապա գյուղ Արևմտյան Հայաստանում, Սեբաստիայի վիլայեթի Զաղապայի գավառակում։ Գտնվում էր Ակշարօվա դաշտավայրի արևելյան ծայրամասում, գետափին։ Հանդիսանում էր համանուն գավառակի կենտրոն։


== Պատմամշակութային կառույցներ ==
Ավանն ուներ բերդ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Քեյթլին Վին

Քեյթլին Վին (անգլ.՝ Kathleen Wynne, մայիսի 21, 1953(1953-05-21), Տորոնտո, Կանադա և Ռիչմոնդ Հիլ, Regional Municipality of York, Օնտարիո, Կանադա), կանադացի պետական և քաղաքական գործիչ։ 2013-2018 թվականներին զբաղեցրել է Օնտարիո նահանգի վարչապետի պաշտոնը։


== Կենսագրություն ==
Ծնվել է 1953 թվականի մայիսի 21-ին Կանադայի Օնտարիո նահանգի Տորոնտո քաղաքում։ Ավարտել է Տորոնտոյի համալսարանի լեզվաբանության ֆակուլտետը։ 1977 թվականից մինչև 1991 թվականը եղել է ամուսնացած, ունեցել երեք դուստր։ Այնուհետև 37 տարեկանում կատարել է քամինգ աութ որպես լեսբուհի և բաժանվել ամուսնուց։ 2005 թվականից նույնասեռ ամուսնության մեջ է։
2003 թվականին ընդունվել է պետական ծառայության, տարբեր պաշտոններ Է զբաղեցրել Օնտարիո նահանգի կառավարությունում։
2013 թվականի հունվարին ընտրվել է Օնտարիոյի Լիբերալ կուսակցության առաջնորդ։ 2013 թվականի փետրվարի 11-ին դարձել է Օնտարիո նահանգի վարչապետ, այդ պաշտոնում առաջին կինն է։
Ըստ մի շարք ռուսական ԶԼՄ-ների` 2017 թվականի հունիսին Քեյթլին Վինը դարձել է Օնտարիո նահանգում երեխաների, երիտասարդության և ընտանիքի աջակցության մասին օրենքի ընդունման նախաձեռնողը՝ ի պաշտպանություն ԼԳԲՏ համայնքի։
2018 թվականի նահանգային ընտրություններում Քեյթլին Վինի գլխավորած Օնտարիոյի Լիբերալ կուսակցությունը զբաղեցրել է երրորդ տեղը՝ ստանալով 7 պատգամավորական մանդատ և ձայների 19,57 %-ը (2014 թվականի նախորդ ընտրություններում նա ունեցել է 58 մանդատ և 38,65 % ձայն), և Քեյթլին Վինը պաշտոնաթող Է եղել նահանգի վարչապետի և Օնտարիոյի Լիբերալ կուսակցության առաջնորդի պաշտոններից։


== Ծանոթագրություններ ==